
Savunpoistolaitteiden kunnossapito-ohjelma
taloyhtiöille

Tämä kunnossapito-ohjelma liitetään talon huoltokirjaan.
Kiinteistön nimi ja osoite:






Mitä kunnossapito-ohjelma sisältää?

Tämä kunnossapito-ohjelma auttaa taloyhtiötä suunnittelemaan ja seuraamaan savunpoistolaitteiston säännöllisiä tarkastuksia, huoltoja ja muita kunnossapitotoimenpiteitä. Ohjelmaan kirjataan kiinteistön vastuuhenkilöt, vuosittaiset toimenpiteet, ajankohdat ja niiden suorittajat.

Täytetty ohjelma liitetään taloyhtiön huoltokirjaan. Myös tarkastuksista, huolloista, vikojen selvityksistä ja muista toimenpiteistä saadut raportit ja todistukset on hyvä säilyttää huoltokirjan yhteydessä.

Kunnossapito-ohjelma on pelkistetty vastaamaan useimpien taloyhtiöiden tarpeita.  Ohjelma toimii muokattavana pohjana, jota taloyhtiö voi täydentää oman kiinteistönsä savunpoistolaitteiston, kunnossapitotarpeiden ja laitevalmistajien ohjeiden mukaisesti.

Autamme kaikessa savunpoistoon liittyvässä

Savunpoistokumppanilla on yli 15 vuoden kokemus savunpoistoratkaisuista ja vuosittain noin 2 000 asiakasta ympäri Suomen. Tunnemme käytännössä kaikki yleiset laitteet ja toteutustavat, ja tiedämme, mitä eri kohteissa kannattaa huomioida, jotta savunpoisto toimii turvallisesti ja määräysten mukaisesti.

Jos kunnossapito-ohjelman täyttäminen herättää kysymyksiä tai taloyhtiönne tarvitsee apua savunpoistolaitteiston tarkastamisessa, huollossa tai kunnossapidon suunnittelussa, olkaa rohkeasti yhteydessä p. 010 581 7100 tai myynti@savunpoistokumppani.fi.

Savunpoistolaitteiston tarkoitus ja vastuut

Savunpoistolaitteiston tarkoituksena on ohjata tulipalossa muodostuvaa savua ja lämpöä pois rakennuksesta. Toimiva savunpoisto auttaa turvaamaan ihmisten poistumista sekä helpottaa pelastus- ja sammutushenkilöstön työskentelyä.

Vastuu laitteiston toimintakunnosta
Pelastuslain 12 §:n mukaan rakennuksen omistaja ja haltija vastaavat savunpoistolaitteiden toimintakunnosta sekä asianmukaisesta huollosta ja tarkastamisesta. 

Taloyhtiön tulee huolehtia siitä, että savunpoistolaitteiston tarkastukset, huollot ja muut tarvittavat toimenpiteet tehdään suunnitelmallisesti. Laitteistolle tehdyt toimenpiteet sekä niistä saadut raportit ja todistukset tulee dokumentoida.

Kunnossapito-ohjelma

Tämä kunnossapito-ohjelma on pelkistetty vastaamaan useimpien taloyhtiöiden tarpeita. Jos taloyhtiönne savunpoistolaitteisto on tavanomaista laajempi tai monimutkaisempi, voitte muokata ja täydentää ohjelmaa vastaamaan laitteistonne kunnossapito- ja huoltotarpeita.

Valvontatarkastus ja puolivuotistarkastus

Savunpoistolaitteiston huollosta vastaavan henkilön on suoritettava säännöllisesti valvontatarkastuksia savunpoistolaitteiston toimintakyvyn varmistamiseksi.

Valvontatarkastuksessa tarkastetaan, että:
· laitteiston toimintaa ei ole estetty
· savunpoistolaitteisto on toimintakuntoinen ja laitteistolle on esteetön pääsy
· merkinnät ja opasteet ovat ajan tasalla
· palokuorma laitteiston vaikutusalueella ei ole kasvanut merkittävästi

Savunpoistolaitteiston valvontatarkastus tehdään vähintään kaksi kertaa vuodessa. Toinen tarkastuksista tehdään vuosihuollon yhteydessä, ja toinen vuosihuoltojen välissä.

Vuosihuoltojen välissä tehtävän valvontatarkastuksen voi hoitaa esimerkiksi kiinteistöhuolto. Paras varmuus laitteiden toimintakunnosta saadaan kuitenkin silloin, kun savunpoistolaitteisiin erikoistunut huoltoliike tekee sen puolivuotistarkastuksena.







Vuosihuolto

Pelastuslain 12 §:n velvoittama savunpoistolaitteiden asianmukainen huoltaminen edellyttää laitteiden huoltamista vähintään kerran vuodessa laitevalmistajan ohjeiden mukaisesti. Jos valmistajan ohjeissa määritellään tätä tiheämpi huoltoväli, noudatetaan valmistajan ohjeita.

Vuosihuollon sisältö 
Asiantuntevasti tehty vuosihuolto sisältää valvontatarkastuksen lisäksi laitteiston huoltamisen laitevalmistajan ohjeiden mukaisesti sekä laitteiston toiminnan testaamisen eli koestuksen.

Vuosihuolto sisältää konkreettisesti seuraavia toimenpiteitä
· savunpoistoluukkujen testaus ohjelman mukaisesti
· ohjauskeskusten ja painikkeiden merkkivalojen ja toimintakunnon tarkastus
· opasteiden ja laukaisukaavioiden tarkastus
· toimintajännitteiden mittaus ja akkujen kunnon testaus
· luukkujen yleisen kunnon, tiiveyden ja korroosiovaurioiden tarkastus
· saranoiden ja liikkuvien osien voitelu tarvittaessa

Huollon tarkka sisältö määräytyy kiinteistön savunpoistolaitteiston, laitevalmistajien ohjeiden ja kiinteistökohtaisen huoltosuunnitelman perusteella.

Kuka voi suorittaa vuosihuollon?
Vuosihuolto tulee teettää savunpoistolaitteet ja niiden toimintaperiaatteet tuntevalla asiantuntevalla huoltoliikkeellä. Huoltoliikkeen kanssa voidaan tehdä huoltosopimus, jossa sovitaan laitteiston tarkastusten ja huoltojen sisällöstä sekä niiden aikataulusta.

Tarkastusten ja huoltojen dokumentointi

Taloyhtiön tulee huolehtia siitä, että kaikki savunpoistolaitteistolle tehdyt tarkastukset, huollot, korjaukset ja muut toimenpiteet dokumentoidaan.

Huoltoliikkeen suorittamasta vuosihuollosta tai puolivuotistarkastuksesta tulee saada huoltotodistus tai raportti, josta käyvät ilmi:
· suoritetut tarkastukset ja huoltotoimenpiteet
· tehdyt testaukset ja niiden tulokset
· havaitut viat ja puutteet
· suositellut korjaukset ja muut jatkotoimenpiteet
· toimenpiteen päivämäärä ja suorittaja

Myös vikojen selvityksistä, korjauksista ja muista laitteistolle tehdyistä toimenpiteistä saadut työraportit tulee säilyttää.

Dokumentit voidaan säilyttää sähköisessä tai paperisessa muodossa. Suositeltavaa on tallentaa kunnossapito-ohjelma, huoltotodistukset ja muut raportit taloyhtiön huoltokirjaan, jotta ajantasaiset tiedot ovat tarvittaessa helposti saatavilla.

Kiinteistön savunpoistolaitteisto

Taloyhtiön savunpoistolaitteisto voi koostua erilaisista laitteista ja niiden ohjausjärjestelmistä. Kiinteistössä voi olla painovoimaisesti toimivia savunpoistoluukkuja ja -ikkunoita, koneellisia savunpoistopuhaltimia tai näiden yhdistelmä.

Kunnossapitosuunnitelmaa laadittaessa on tärkeää tunnistaa kiinteistöön kuuluvat savunpoistolaitteet sekä selvittää niiden valmistajien tarkastus- ja huolto-ohjeet. Tarvittavat toimenpiteet ja huoltovälit kirjataan tämän kiinteistön kunnossapitosuunnitelmaan. Seuraavaksi kuvataan taloyhtiöissä yleisimmin käytettävät savunpoistolaitteet ja niiden kunnossapidossa huomioitavat asiat.

Painovoimaisesti toimivat savunpoistolaitteet
Taloyhtiökohteissa on useimmin käytössä painovoimaisesti toimivia savunpoistolaitteita ja niissä laitevalmistajan ohjeet edellyttävät yleisesti laitteiden huoltamista kerran vuodessa.

Tällaisia laitteita ovat porrashuoneiden katossa tai ylimmässä kerroksessa sijaitsevat savunpoistoluukut ja -ikkunat. Näiden luukkujen ja ikkunoiden laukaisumekanismit vaihtelevat, mutta nykyisin yleisimpiä ovat sähkömoottorin avulla avautuvat ja sulkeutuvat luukut. Tällöin laitteistoon kuuluvat myös laukaisua ohjaava savunpoistokeskus sekä laukaisupainike, jota pelastuslaitos käyttää laitteiden laukaisuun.

Porrashuoneiden lisäksi painovoimaisesti toimivia savunpoistolaitteita voi olla esimerkiksi irtaimistovarastoissa tai IV-konehuoneissa.

Taloyhtiön savunpoistojärjestelmään voi kuulua myös käsin avattavia luukkuja esimerkiksi pihakannella.

Koneellinen savunpoisto eli savunpoistopuhaltimet
Painovoimaisesti toimivien savunpoistolaitteiden lisäksi taloyhtiöissä voi olla myös savunpoistopuhaltimia esimerkiksi autohalleissa tai joissain tapauksissa myös käytävien perällä. Näissä laitteissa laitevalmistajien ohjeet vaihtelevat jonkin verran. Yleensä valmistajat edellyttävät savunpoistopuhaltimille vähintään 30 minuutin koekäyttöä puolivuosittain. Puolivuosittainen koekäyttö parantaa toimintavarmuutta ja voi myös pidentää savunpoistopuhaltimien käyttöikää.

Laitevalmistajan ohjeet edellyttävät yleensä myös puhaltimien ja niiden moottorien säännöllistä huoltoa, kuten laakeroinnin ja voitelun tarkastamista. Nämä toimenpiteet voivat olla myös laitevalmistajan takuun ehtona.

Toimenpiteet eivät yleensä kuulu savunpoistolaitteiston vuosihuoltoon, vaan niistä sovitaan tapauskohtaisesti laitevalmistajan huollon tai savunpoistolaitteisiin erikoistuneen huoltoliikkeen kanssa. Myös näistä huoltotoimenpiteistä tulee pyytää työraportti ja tallentaa se taloyhtiön huoltokirjaan.



Tämän kiinteistön savunpoistolaitteistosta vastaavat (taloyhtiön vastuuhenkilöt)

	Nimi
	
	
	puh.
	

	Nimi
	
	
	puh.
	




Savunpoistolaitteiston hoidosta vastaavien henkilöiden tulee tuntea laitteiston toimintaperiaate sekä siihen liittyvät tarkastus- ja kunnossapitotehtävät.

Savunpoistolaitteiston huoltoliike
Huoltoliike:

Yhteyshenkilö:

Puhelin: 

Sähköposti: 

Laitteiston huollossa tarvittavat työkalut, varaosat ja muut huomioitavat asiat:
	 

	 

	 











Vuosittainen kunnossapitosuunnitelma	

Kirjaa taulukkoon tämän kiinteistön savunpoistolaitteistolle tehtävät säännölliset tarkastukset, huollot ja muut kunnossapitotoimenpiteet. Katso esimerkeistä, millaisia asioita suunnitelmaan yleensä kirjataan.

	Toimenpide
	Ajankohta tai huoltoväli
	Suorittaja
	Muut huomiot

	
	
	
	

	
	
	
	

	
	
	
	

	
	
	
	




Esimerkki 1: painovoimainen savunpoistolaitteisto
	Toimenpide
	Ajankohta tai huoltoväli
	Suorittaja
	Muut huomiot

	Puolivuotistarkastus
	Vuosihuoltojen välissä vähintään kerran tai valmistajan ohjeiden mukaan.
	Kiinteistöhuolto tai huoltoliike
	Tarkistetaan esteettömyys, näkyvät vauriot, merkinnät ja opasteet

	Vuosihuolto
	Vuosittain tai valmistajan ohjeiden mukaan.
	Savunpoistolaitteisiin erikoistunut huoltoliike, esim. Savunpoistokumppani
	Laitteiston huolto ja toiminnan testaus. Huollosta pyydetään huoltotodistus tai raportti.




Esimerkki 2: savunpoistopuhaltimia sisältävä laitteisto
	Toimenpide
	Ajankohta tai huoltoväli
	Suorittaja
	Muut huomiot

	Puolivuotistarkastus
	Vuosihuoltojen välissä vähintään kerran tai valmistajan ohjeiden mukaan.
	Savunpoistokumppani
	Tarkistetaan esteettömyys, näkyvät vauriot, merkinnät ja opasteet. Sisältää savunpoistopuhaltimien koekäytön

	Vuosihuolto
	Vuosittain tai valmistajan ohjeen mukaan
	Savunpoistolaitteisiin erikoistunut huoltoliike, esim. Savunpoistokumppani
	Laitteiston huolto ja toiminnan testaus. Huollosta pyydetään huoltotodistus tai raportti.

	Savunpoistopuhaltimen moottorin ja laakerien huolto
	Esim. 20 000 käyttötunnin tai 5 vuoden jälkeen
	Savunpoistolaitteisiin erikoistunut huoltoliike, esim. Savunpoistokumppani
	Huollosta pyydetään työraportti. Huoltoväli tarkistetaan valmistajan ohjeista.



Esimerkit ovat suuntaa antavia. Kiinteistön kunnossapitosuunnitelma laaditaan aina laitteiston, valmistajien ohjeiden ja kiinteistökohtaisten tarpeiden perusteella.

Jos kunnossapito-ohjelman laatimiseen tai kiinteistön savunpoistolaitteistoon liittyy avoimia kysymyksiä, ottakaa yhteyttä Savunpoistokumppaniin.

Palvelemme savunpoistolaitteiden tarkastuksissa, huolloissa, korjauksissa ja saneerauksissa Etelä-Suomen alueella. Toimipisteemme sijaitsevat Lahdessa, Vantaalla ja Pirkkalassa.

Savunpoistokumppani
 p. 010 581 7100
 myynti@savunpoistokumppani.fi

Tiesitkö? Olemme Suomen johtavan savunpoistoluukkujen ja -järjestelmien toimittajan 
Keraventin (Kera Group Oy) ainoa virallinen huoltokumppani.

